Belize (Stadt)

Belize is de gröttste Stadt in dat Land Belize un weer bet 1970 ok de Hööftstadt (nu Belmopan binnen in’t Land). De Stadt hett so 70.800 Inwahners (schätzt, 2005). Se liggt op en Halvinsel an’n Stroom Belize an de Küst von de Karibische See. Dat is ok de wichtigste Haven un Weertschopsstandoort von dat Land.

 Geschicht 
Belize is so bi de Midd von’t 17. Johrhunnert von brietsche Holtfällers grünnt worrn. Dör de Laag an de Küst an de Münn von Stroom Belize (an’n Haulover Creek, een von de Arms von de Belize-Münn) dee sik de Oort anbeden. Dat Mahagoni un annere Eddelhölter de binnen in’t Land slagen worrn sünd, kunnen över den Stroom an de Küst flött warrn. Vör de Briten harrn al de Maya an de Steed en lütte Stadt, de Holzuz heten harr.

An’n 10. September 1931 is de Stadt swoor von’n groten Hurrikan von 1931 drapen worrn, bi den an de Küst von dat Land Belize so 2500 Lüüd doodbleven sünd, en groten Deel dorvon in de Stadt Belize. Ok 1961 wedder is de Stadt von en Storm drapen worrn, ditmal an’n 31. Oktober de Hurrikan Hattie, de en groten Deel von de Stadt överswemmt un toschannen richt hett. Dat weer ok een von de Grünn mit, dat 1970 Belmopan de Hööftstadt worrn is, dat binnen in’t Land liggt.
duum|center|800px|Panorama över Belize von üm un bi 1914
duum|Blick över de Stadt (2008)

 Inwahnertall 

De Inwahners weren bi’n Zensus 2000 to to 61 % Kreolen, 22 % Mestizen, to 6 % Garifuna un to 4 % Inders. De Rest hett sik op de verscheden annern Volksgruppen von Belize opdeelt.

 Börgermeesters 

+ Börgermeesters von  bet  Naam  Partei 1947    John Smith  - 1956  1962  George Cadle Price  PUP 1963    Frederick Westby  PUP 1969  1971  James Nathaniel Meighan  PUP 1971  1974  William Coffin  PUP 1974  1980  Paul Rodriguez  UDP 1981  1981  Remijio Montejo  PUP 1981    Earl Ferguson  PUP üm 1983    Alvan Fuller  PUP 1985  1985  Gustavo Bautista   1985  1986  Frank Lizama  UDP 1986    Kenneth B. Smith   üm 1988    Cyril Davis  UDP April 1991  März 1992  Roy Young  PUP 1992    David Fonseca  PUP 1995  1998  Jose Coye  PUP 1998  1. März 1999  Marshall Nuñez  PUP 1. März 1999  1. März 2006  David Fonseca  PUP 1. März 2006  7. März 2012  Zenaida Moya  UDP 7. März 2012  9. März 2018  Darrell Bradley  UDP 9. März 2018    Bernard Wagner  PUP

 Kultur 

Dat Museum of Belize wiest Stücke to de Geschicht von dat Land Belize.

 Weertschop un Infrastruktur 

 Verkehr 

De internatschonale Flooghaven för Belize is de Philip-S.-W.-Goldson-Flooghaven in Ladyville knapp teihn Kilometer buten de Stadt. De Sir Barry Bowen Municipal Airport is dichter an’t Zentrum (blot een Kilometer af), is aver blot för Flöög binnen dat Land.

De beiden wichtigsten Straten sünd de Philip Goldson Highway, de na Noordwesten löppt un de George Price Highway, de na Süüdwesten löppt un Belize mit Belmopan verbinnt.

 Gesundheit 
Dat wichtigste Krankenhuus in de Stadt is dat Karl Heusner Memorial Hospital. Dat Holden Memorial Hospital hett von 1957 bet 1977 bestahn.

 Footnoten 

 http://citypopulation.de/Belize_d.html

 Weblenken 

Kategorie:Belize-Stadt
Kategorie:Oort
Kategorie:Stadt
Kategorie:Hööftstadt